B4-1305/95

Beslutning om medierne i det tidligere Jugoslavien

Europa-Parlamentet,

- der henviser til sine foregaaende beslutninger om konflikten i det tidligere Jugoslavien og isaer sin ofte udtalte overbevisning om, at medierne har en noeglefunktion i konflikten,

- der minder om, at Europa-Parlamentets Sakharov-pris i 1993 blev tildelt dagbladet Oslobodjenje i Sarajevo,

A. der erkender, at mediernes indflydelse er af afgoerende betydning for opinionsdannelsen i det borgerlige samfund, ogsaa naar det drejer sig om nationalistisk opvigling eller villighed til sameksistens,

B. der er overbevist om, at medierne i det tidligere Jugoslavien og inden for Unionen i hoej grad kan faa den funktion at opretholde og genetablere forbindelserne og kontakterne mellem europaeere i Balkanomraadet og i de andre europaeiske regioner,

C. der henviser til den hidtidige anvendelse af EU-midlerne, der er blevet brugt til at fremme demokratiske tiltag i det tidligere Jugoslavien,

1. kraever, at stoetten til uafhaengige og demokratiske medier i alle de nye stater i det tidligere Jugoslavien prioriteres hoejt i EU's bestraebelser paa konfliktloesning og forsoning i omraadet, og at der i vaesentlig hoejere grad end hidtil gives tilstraekkelige midler hertil, som ikke maa omdirigeres til andre formaal;

2. erkender, at der i alle republikkerne i det tidligere Jugoslavien findes saadanne uafhaengige og demokratiske medier, og at midlerne derfor foerst og fremmest skal anvendes til direkte stoette af dem frem for til medieprojekter udefra;

3. opfordrer Kommissionen til at yde direkte stoette til presse, radio- og tv-stationer og computernetvaerk i form af teknisk udstyr, papir, tilslutning til agenturer og telekommunikationsnet og saaledes hjaelpe disse medier med at overvinde nogle af deres aktuelle vanskeligheder; opfordrer endvidere Kommissionen til at fremme moeder og udvekslinger mellem journalister fra alle dele af det tidligere Jugoslavien og andre europaeiske kolleger;

4. mener, at en lignende stoette ogsaa skal gives til de medier, som uden for den beroerte region henvender sig flygtningene og emigranterne fra alle dele af det tidligere Jugoslavien, og at udgivelsen af boeger for disse befolkningsgrupper skal stoettes;

5. kraever, at et saerligt ekstra kriterium for berettigelse til EU-stoette foerer til, at medierne tilskyndes til ogsaa at lade stemmer fra andre republikker og etniske grupper komme til orde;

6. opfordrer Kommissionen til - i samarbejde med Parlamentet (isaer Kulturudvalget og Udvalget om Udenrigsanliggender) - at vedtage et systematisk og ekstraordinaert program for stoette til uafhaengige og demokratiske medier i Kroatien, Bosnien-Hercegovina, »Jugoslavien« (Serbien og Montenegro), inklusive Kosovo og Vojvodina, samt FYROM for at sikre, at uafhaengige, kritiske og derfor truede radio- og tv-sta- tioner og aviser overlever og styrkes, og for at goere det muligt at oprette nye medier af denne type;

7. kraever, at der i denne forbindelse tages hensyn til den sproglige mangfoldighed, isaer ogsaa de medier, der betjener sig af albansk (Kosovo og FYROM), ungarsk (Vojvodina) og andre mindretalssprog;

8. opfordrer medierne i EU til gennem etablering af direkte forbindelser med medier fra det tidligere Jugoslavien (saa vidt muligt i en faelles aktion med flere republikker) at bidrage til udvekslingen af informationer fra og til denne region i Europa og stimulere kontakterne mellem civilbefolkningerne her og der;

9. paalaegger sin formand at sende denne beslutning til Raadet og Kommissionen.